VERSTAND: Leerders word aangemoedig om onafhanklik en krities te dink ter voorbereiding vir tersiêre opleiding.
Gerigte akademiese interaksie met 'n uitstekende span onderwysers oor 'n wye verskeidenheid van onderwerpe, stel ons in staat om die hoogste vlak van akademiese prestasie te bereik. Parel Vallei is trots op sy puik akademiese rekord en produseer gereeld Matriekleerders wat posisies binne die Top 20 in die Wes-Kaap bereik. Ons oudleerders vaar besonder goed op universiteit wat toon dat ons akademiese benadering suksesvol is vir voorbereiding van ons leerders vir tersiêre onderwys. Ons benadering is gebaseer op 'n verantwoordelikheidsmodel waar leerders se optrede gevolge dra. Dit moedig selfdissipline aan wat die grondslag lê vir sukses in hul akademiese strewes. Deur die Parel Vallei Advanced Education Trust, is ons in staat om geleenthede vir leerverryking na skoolure te skep. Ons bied verskeie Cambridge Universiteit A-vlak-vakke, sowel as die IEB Gevorderde Program in Wiskunde vir geselekteerde leerders aan.